Rusijos Federacijos vyriausybė

Rusijos Federacijos vyriausybė () – aukščiausiasis federalinis valstybės vykdomosios valdžios organas Rusijos Federacijoje.

Vyriausybės statusas ir jos veiklos tvarka apibrėžti Rusijos konstitucijos 6-me skyriuje ir 1997 m. gruodžio 17 d. federaliniame konstituciniame įstatyme „Apie Rusijos Federacijos vyriausybę“ (О Правительстве Российской Федерации) bei vėlesniuose jo keitiniuose.

Rusijos Federacijos vyriausybės būstinė, oficialiai vadinama Rusijos Federacijos Vyriausybės rūmai (Дом Прави́тельства Росси́йской Федера́ции), kitaip dar žinomi kaip Baltieji rūmai (Белый дом) yra Maskvoje, ant Maskvos upės kranto. Adresas – Raudonosios Presnios krantinė, namas Nr. 2. RF vyriausybė turi internetinę svetainę (adresas www.government.ru), piliečių laiškai priimami ir elektroniniame pavidale. Pašto adresas: 103274, г. Москва, Краснопресненская набережная, 2.

Įgaliojimai 
Rusijos Federacijos vyriausybė savo veiklą vykdo remdamasi RF konstitucija, federaliniais konstituciniais įstatymais, federaliniais įstatymais ir RF prezidento norminiais įsakais (įstatymas „Apie Rusijos Federacijos Vyriausybę“, 3-ias skyrius).

Pagal RF konstitucijos 114 straipsnį RF vyriausybė turi šiuos įgaliojimus:
 parengia ir pateikia Valstybės dūmai federalinį biudžetą ir užtikrina jo vykdymą; pateikia Valstybės dūmai ataskaitą apie federalinio biudžeto vykdymą; pateikia Valstybės dūmai kasmetines ataskaitas apie savo veiklos rezultatus, tarp jų ir klausimais, kuriuos iškėlė Valstybės dūma;
 užtikrina vieningos finansų, kreditinės ir pinigų politikos įgyvendinimą;
 užtikrina vieningos politikos kultūros, mokslo, švietimo, sveikatos apsaugos, socialinės paramos srityse įgyvendinimą;
 užtikrina federalinės nuosavybės valdymą;
 vykdo priemones, užtikrinančias šalies gynybą, valstybės saugumą ir valstybės užsienio politikos realizaciją;
 vykdo priemones, užtikrinančias teisingumą, piliečių teises ir laisves, nuosavybės ir viešosios tvarkos apsaugą, kovą su nusikalstamumu;
 įgyvendina kitus įgaliojimus, kuriuos jai suteikia RF konstitucija, federaliniai įstatymai, RF prezidento įsakai.

Remdamasi RF konstitucija, federaliniais įstatymais, RF prezidento norminiais įsakais ir juos vykdydama RF vyriausybė leidžia nutarimus, įsakymus, nurodymus, užtikrina jų vykdymą. Poįstatyminiai vyriausybės nutarimai ir nurodymai būtini vykdyti Rusijos Federacijoje. Vyriausybės nutarimai ir nurodymai, jei jie prieštarauja RF konstitucijai, federaliniams įstatymams bei RF prezidento įsakams gali būti RF prezidento atšaukti.

RF vyriausybės sudėtis 
RF vyriausybę sudaro:
 Rusijos Federacijos vyriausybės pirmininkas,
 Rusijos vyriausybės pirmininko pavaduotojai,
 federaliniai ministrai.

RF vyriausybės pirmininkas skiriamas RF prezidento suderinus su Valstybės dūma. Jei Valstybės dūma triskart iš eilės atmeta pateiktus kandidatus į pirmininkus, prezidentas paskiria valstybės pirmininką, paleidžia Valstybės dūmą ir paskiria naujus rinkimus. Rusijos prezidentas neturi teisės paleisti Valstybės dūmą šiuo pagrindu paskutinį savo kadencijos pusmetį, esant karinei ar ypatingajai padėčiai visoje valstybės teritorijoje, taip pat Valstybės dūmai inicijavus prezidento atstatydinimo procedūrą.

Vyriausybės pirmininko pavaduotojus ir federalinius ministrus vyriausybės pirmininko siūlymu į pareigas skiria ir atleidžia RF prezidentas.

Vykdomosios valdžios federalinių organų struktūrą įsaku tvirtina RF prezidentas, pasiremdamas vyriausybės pirmininko siūlymu, kurį šis turi pateikti per savaitę po paskyrimo (pagal RF konstitucijos 112 straipsnį).

2004 m. administracinės reformos metu buvo patikslinti federalinių ministerijų, federalinių tarnybų ir federalinių agentūrų statusas bei jų funkcijų paskirstymas. Be to, vykdomosios valdžios federaliniai organai buvo paskirstyti į esančius prezidento žinioje (vadinamosios jėgos žinybos) bei esančius vyriausybės žinioje.

Koordinaciniai ir patariamieji vyriausybės organai 
 Užsienio investicijų kontrolės vyriausybinė komisija (Правительственная комиссия по контролю за осуществлением иностранных инвестиций в Российской Федерации)
 Biudžeto koregavimo einamaisiais finansiniais metais ir planiniu periodu vyriausybinė komisija (Правительственная комиссия по бюджетным корректировкам на очередной финансовый год и плановый период)
 Tėvyninės kinematografijos vystymo vyriausybinė taryba (Правительственный совет по развитию отечественной кинематографии)
 Šiaurės Kaukazo federalinės apygardos socialinio ekonominio vystymo vyriausybinė komisija (Правительственная комиссия по вопросам социально-экономического развития Северо-Кавказского федерального округа)
 Ekonominio vystymo ir integravimo vyriausybinė komisija (Правительственная комиссия по экономическому развитию и интеграции)
 Smulkiojo ir vidutinio verslo vystymo vyriausybinė komisija (Правительственная комиссия по развитию малого и среднего предпринимательства)
 Migracinės politikos vyriausybinė komisija (Правительственная комиссия по миграционной политике)
 Teritorinio planavimo Rusijos Federacijoje vyriausybinė komisija (Правительственная комиссия по территориальному планированию в Российской Федерации)
 Bendravalstybinės, regioninės ir tarpregioninės svarbos investicinių projektų vyriausybinė komisija (Правительственная комиссия по инвестиционным проектам, имеющим общегосударственное, региональное и межрегиональное значение)
 Karinė pramoninė komisija prie Rusijos Federacijos vyriausybės (Военно-промышленная комиссия при Правительстве Российской Федерации)
 Jūrų kolegija prie Rusijos Federacijos vyriausybės (Морская коллегия при Правительстве Российской Федерации)
 Rusijos Federacijos eksporto kontrolės komisija (Комиссия по экспортному контролю Российской Федерации)
 Priemonių strateginių įmonių ir organizacijų bei gynybos pramonės komplekso organizacijų bankrotams stabdyti vyriausybinė komisija (Правительственная комиссия по обеспечению реализации мер по предупреждению банкротства стратегических предприятий и организаций, а также организаций оборонно-промышленного комплекса)
 Rusijos Federacijos vyriausybės atestacinė komisija (Аттестационная комиссия Правительства Российской Федерации)
 Valdymo kadrų Rusijos Federacijos liaudies ūkiui rengimo organizavimo komisija (Комиссия по организации подготовки управленческих кадров для организации народного хозяйства Российской Федерации')
 Televizijos ir radijo transliavimo plėtros vyriausybinė komisija (Правительственная комиссия по развитию телерадиовещания)
 Informacinių technologijų diegimo valstybinių bei vietinės savivaldos organų veikloje vyriausybinė komisija (Правительственная комиссия по внедрению информационных технологий в деятельность государственных органов и органов местного самоуправления)
 Rusijos buvimo Špicbergeno archipelage užtikrinimo vyriausybinė komisija (Правительственная комиссия по обеспечению российского присутствия на архипелаге Шпицберген)
 Transporto ir ryšių vyriausybinė komisija (Правительственная комиссия по транспорту и связи)
 Kuro ir energetikos komplekso, mineralinių išteklių ir žaliavų bazės palaikymo bei ekonomikos energetinio efektyvumo didinimo klausimų vyriausybinė komisija (Правительственная комиссия по вопросам топливно-энергетического комплекса, воспроизводства минерально-сырьевой базы и повышения энергетической эффективности экономики)
 Miškų komplekso vystymo taryba prie Rusijos Federacijos vyriausybės (Совет по развитию лесного комплекса при Правительстве Российской Федерации)
 Rusijos Federacijos taryba UNESCO reikalams (Комиссия Российской Федерации по делам ЮНЕСКО)
 Tėvynainių užsienyje reikalų vyriausybinė komisija (Правительственная комиссия по делам соотечественников за рубежом)
 Rusijos Federacijos grantų taryba moksliniams tyrimams, atliekamiems vadovaujant aukštojo profesinio rengimo įstaigų vedantiesiems mokslininkams, remti (Совет по грантам Правительства Российской Федерации для государственной поддержки научных исследований, проводимых под руководством ведущих учёных в российских образовательных учреждениях высшего профессионального образования)
 Radijo dažnių valstybinė komisija (Государственная комиссия по радиочастотам)
 Atviros vyriausybės veiklos koordinavimo vyriausybinė komisija (Правительственная комиссия по координации деятельности открытого правительства)
 Religinių susivienijimų klausimų komisija prie Rusijos Federacijos vyriausybės (Комиссия по вопросам религиозных объединений при Правительстве Российской Федерации)
 Nepilnamečių reikalų ir jų teisių apsaugos reikalų vyriausybinė komisija (Правительственная комиссия по делам несовершеннолетних и защите их прав)
 Socialinių darbo santykių reguliavimo trišalė komisija (Российская трёхсторонняя комиссия по регулированию социально-трудовых отношений)
 Rusijos Federacijos biologinės ir cheminės saugos vyriausybinė komisija (Правительственная комиссия по вопросам биологической и химической безопасности Российской Федерации)
 Teisės pažeidimų profilaktikos vyriausybinė komisija (Правительственная комиссия по профилактике правонарушений)
 Elektros tiekimo saugumo užtikrinimo vyriausybinė komisija (federalinis štabas) (Правительственная комиссия по обеспечению безопасности электроснабжения (федеральный штаб))
 Ypatingųjų situacijų likvidavimo ir stabdymo bei priešgaisrinės saugos užtikrinimo vyriausybinė komisija (Правительственная комиссия по предупреждению и ликвидации чрезвычайных ситуаций и обеспечени пожарной безопасности)
 Antinarkotinių programų, užtikrinančių Rusijos Federacijos interesus Centrinėje Azijoje, rengimo ir įgyvendinimo vyriausybinė komisija (Правительственная комиссия по разработке и реализации антинаркотических программ, обеспечивающих интересы Российской Федерации в Центральной Азии'')

Ankstesnės vyriausybės

Nuorodos 

Rusijos politinė sistema
Vyriausybės